เที่ยวไทยมากกว่าไปนอก
ศูนย์วิจัย วิทยาลัยดุสิตธานีโพลล์ หรือ DTC POLL เผยผลการสำรวจความคิดเห็นของประชาชนเกี่ยวกับการเดินทางในช่วงเทศกาลสงกรานต์ พบว่าคนวางแผนเที่ยวช่วงสงกรานต์ ส่วนใหญ่นิยมเที่ยวในประเทศมากกว่าต่างประเทศ และเห็นว่าการห้ามดื่มสุราก่อนขับช่วยลดอุบัติเหตุลงได้มากที่สุด,นางนิภาพร ไชยวรรณ ผู้อำนวยการแผนกประชาสัมพันธ์ วิทยาลัยดุสิตธานี เปิดเผยว่า ศูนย์วิจัย วิทยาลัยดุสิตธานีโพลล์ หรือ DTC POLL ได้ทำหน้าที่สำรวจประชามติ วิเคราะห์ และประเมินผลสถานการณ์ในประเด็นที่เกี่ยวข้องกับอุตสาหกรรมการท่องเที่ยว เศรษฐกิจ และการศึกษา โดยมีผล การสำรวจความคิดเห็นของประชาชนเกี่ยวกับการเดินทางในช่วงเทศกาลสงกรานต์ จากการสำรวจความคิดเห็นของประชาชน 266 คน โดยการสัมภาษณ์ ในระหว่างวันที่ 4-8 เมษายน 2558 พบว่า ประชาชนส่วนใหญ่ ร้อยละ 64.29 วางแผนที่จะเดินทางท่องเที่ยวในช่วงเทศกาลสงกรานต์นี้ โดยร้อยละ 59.02 วางแผนที่จะไปท่องเที่ยวภายในประเทศ และร้อยละ 5.26 จะไปท่องเที่ยวต่างประเทศ อย่างไรก็ดี มีประชาชนอีกร้อยละ 35.72 ที่ยังไม่มีแผนที่จะเดินทางไปที่ใดๆ เลย,ทั้งนี้ ในกลุ่มผู้ที่วางแผนจะไปท่องเที่ยวภายในประเทศ ส่วนมากจะออกเดินทางในวันที่ 10 เมษายน 2558 ร้อยละ 43.96 รองลงมาจะออกเดินทางในวันที่ 9 เมษายน ร้อยละ 19.78 และส่วนใหญ่จะเดินทางโดยรถยนต์ส่วนบุคคล ร้อยละ 67 รองลงมาจะเดินทางโดยรถประจำทางปรับอากาศ ร้อยละ 12.81,และจากคำถามที่ว่า เมื่อนึกถึงสงกรานต์ ท่านนึกถึงอะไรเป็นสิ่งแรก ประชาชนส่วนมาก ร้อยละ 27.02 ตอบว่า นึกถึง การเล่นสาดน้ำ รองลงมา ร้อยละ 19.84 ตอบว่า นึกถึง การจราจรติดขัด และ ร้อยละ 12.65 ตอบว่า นึกถึง ความสนุกสนาน,สำหรับความพยายามในการลดจำนวนการเกิดอุบัติเหตุในช่วงเทศกาลสงกรานต์นั้น ประชาชนส่วนใหญ่ ร้อยละ 86.18 มีความเห็นว่า สามารถลดอุบัติเหตุลงได้ โดยการ ห้ามดื่มสุราก่อนขับรถ ร้อยละ 41.67 รองลงมา คือ ตั้งด่านตรวจให้มากขึ้น ร้อยละ 21.05 และ ห้ามขายสุรา ร้อยละ 19.74,ส่วนการแก้ปัญหาการจราจรติดขัดบนทางหลวงแผ่นดินในช่วงเทศกาลสงกรานต์ ประชาชนส่วนใหญ่ ร้อยละ 74.39 มีความเห็นว่า สามารถแก้ไขได้ โดยการ จัดบริการขนส่งมวลชนให้มีคุณภาพมากขึ้น ร้อยละ 52.26 รองลงมา คือ กระจายจำนวนรถยนต์ที่วิ่งบนทางหลวง ร้อยละ 27.64 และ ตัดถนนเพิ่มขึ้น ร้อยละ 11.56,เมื่อถามความเห็นเกี่ยวกับการเดินทางออกจากกรุงเทพฯ ไปต่างจังหวัดในช่วงเทศกาลสงกรานต์ ประชาชนส่วนใหญ่ ร้อยละ 70.42 มีความเห็นว่าทางราชการควรเสนอแนะให้ประชาชนทยอยกันออกเดินทาง โดยผู้ที่มีจุดหมายปลายทางอยู่ไกลมาก มากกว่า 600 กิโลเมตร ขอให้ออกเดินทางตั้งแต่ก่อน 05.00 น.,ส่วนผู้ที่มีจุดหมายปลายทางไม่ไกลมากนัก ประมาณ 400-600 กิโลเมตร ให้เริ่มออกเดินทางในช่วงเวลา 06.00 ถึง 08.00 น. ร้อยละ 60.72 และผู้ที่มีจุดหมายปลายทางไม่เกิน 400 กิโลเมตร ให้ออกเดินทางในเวลาประมาณ 09.00 น. เป็นต้นไป ร้อยละ 60.56
ศูนย์วิจัย วิทยาลัยดุสิตธานีโพลล์ หรือ DTC POLL เผยผลการสำรวจความคิดเห็นของประชาชนเกี่ยวกับการเดินทางในช่วงเทศกาลสงกรานต์ พบว่าคนวางแผนเที่ยวช่วงสงกรานต์ 
นิภาพร ไชยวรรณ,วิทยาลัยดุสิตธานีโพลล์,เทศกาลสงกรานต์,ศูนย์วิจัย,ห้ามขายสุรา,ข่าว,ข่าวเศรษฐกิจ,ไทยรัฐฉบับพิมพ์